stanford-oval/wikipedia huggingface dataset:
Brasilian jalkapallon osavaltiomestaruussarjat
Osavaltiosarjat > Campeonato Matogrossense

Campeonato Matogrossense on Mato Grosson osavaltion mestaruussarja. Sitä on pelattu vuodesta 1943 lähtien. Brasilialaiseen tyyliin sarjajärjestelmä voi muuttua joka vuosi. Hallitseva mestari on Clube Esportivo Operário Várzea-Grandense. Eniten mestaruuksia on voittanut Mixto Esporte Clube (23).
Ensimmäisessä vaiheessa joukkueet jaetaan kahteen kuuden joukkueen lohkoon, jotka pelaavat kaksinkertaisen sarjan. Lohkojen parhaat joukkueet pelaavat kaksiosaisen finaalin. Lohkojen huonoimmat joukkueet putoavat alempaan divisioonaan. Toisessa vaiheessa joukkueet jaetaan kahteen viiden joukkueen lohkoon. Joukkueet pelaavat kaksinkertaisen sarjan toisen lohkon joukkueita vastaan. Sen jälkeen lohkojen parhaat joukkueet pelaavat kaksiosaisen finaalin. Jos joku joukkue voittaa molemmat vaiheet, se on sarjan mestari. Jos on kaksi eri voittajaa, ne pelaavat kaksiosaisen ratkaisun.
Osavaltiosarjat > Campeonato Mineiro

Campeonato Mineiro on Minas Geraisin osavaltion mestaruussarja. Sitä on pelattu vuodesta 1915 lähtien. Campeonato Mineiron historia voidaan jakaa kahteen aikakauteen; aikaan ennen Mineirãoa ja aikaan jälkeen Mineirãon (Era Mineirão). Mineirão on Minas Geraisin suurin stadion ja se rakennettiin vuonna 1965 osavaltion pääkaupunkiin Belo Horizonteen. Hallitseva mestari on Cruzeiro Esporte Clube, jolla on myös eniten mestaruuksia Era Mineirãon aikana (22). Eniten mestaruuksia kaikkina aikoina on vielä Clube Atlético Mineirolla (43, joista kolme jaettua). Cruzeiro EC:llä on 34 voittoa, joista kaksi on jaettua mestaruutta. Muun muassa Ronaldo ja Tostão tekivät ammattilaisuransa debyytin Campeonato Mineirossa.
Joukkueet pelaavat yksinkertaisen runkosarjan, jonka jälkeen neljä parasta joukkuetta pelaavat pudotuspelit. Pudotuspelien voittaja on sarjan mestari.
Osavaltiosarjat > Campeonato Paraense

Campeonato Paraense on Parán osavaltion mestaruussarja. Sitä on pelattu vuodesta 1908 lähtien. Hallitseva mestari on Paysandu Sport Club, jolla on myös eniten mestaruuksia (42).
Ensimmäinen vaihe toimii karsintana toiseen vaiheeseen. Kymmenen joukkuetta pelaa yksinkertaisen sarjan ja kuusi parasta joukkuetta pääsee toiseen vaiheeseen. Kaksi huonointa joukkuetta putoavat alempaan divisioonaan. Paysandu SC, Clube Municipal Ananindeua, Clube do Remo ja Castanhal Esporte Clube pääsevät suoraan toiseen vaiheeseen. Toinen vaihe on jaettu Taça Cidade de Belémiin ja Taça Estado do Paráan. Taça Cidade de Belémissä joukkueet pelaavat yksinkertaisen sarjan ja neljä parasta joukkuetta pelaavat pudotuspelit. Taça Estado do Pará pelataan samalla systeemillä. Jos joku joukkue voittaa molemmat Taçat, se on sarjan mestari. Jos on kaksi eri voittajaa, ne pelaavat kaksiosaisen ratkaisun.
Osavaltiosarjat > Campeonato Paraibano

Campeonato Paraibano on Paraíban osavaltion mestaruussarja. Sitä on pelattu vuodesta 1919 lähtien. Sarjajärjestelmä on muuttunut vuosien saatossa. Hallitseva mestari on Treze Futebol Clube. Eniten mestaruuksia on voittanut Botafogo Futebol Clube (26).
Ensimmäisessä vaiheessa joukkueet pelaavat yksinkertaisen sarjan, jonka jälkeen neljä parasta joukkuetta pelaavat pudotuspelit. Toinen vaihe on samanlainen kuin ensimmäinen. Jos joku joukkue voittaa molemmat vaiheet, se on sarjan mestari. Jos on kaksi eri voittajaa, ne pelaavat kaksiosaisen ratkaisun. Huonoin joukkue putoaa alempaan divisioonaan.
Osavaltiosarjat > Campeonato Paranaense

Campeonato Paranaense on Paranán osavaltion mestaruussarja. Sitä on pelattu vuodesta 1915 lähtien. Sarjajärjestelmä on vaihtunut vuosien aikana. Hallitseva mestari on Paraná Clube. Eniten mestaruuksia on voittanut Coritiba Foot Ball Club (32).
Joukkueet jaetaan kahteen kahdeksan joukkueen lohkoon, jotka pelaavat kaksinkertaisen sarjan. Sen jälkeen lohkojen neljä parasta joukkuetta pelaavat pudotuspelit. Pudotuspelien voittaja on sarjan mestari. Lohkojen huonoimmat joukkueet putoavat alempaan divisioonaan.
Osavaltiosarjat > Campeonato Paulista

Campeonato Paulista on São Paulon osavaltion mestaruussarja.
Osavaltiosarjat > Campeonato Pernambucano

Campeonato Pernambucano on Pernambucon osavaltion mestaruussarja. Sitä on pelattu vuodesta 1915 lähtien. Sarjajärjestelmä on vaihdellut vuosien saatossa. Hallitseva mestari on Sport Club do Recife, joka on myös voittanut eniten mestaruuksia (35).
Campeonato Pernambucano on jaettu Taça Tabocas e Guararapesiin ja Taça Confederação do Equadoriin. Molemmissa on sama formaatti eli joukkueet pelaavat yksinkertaisen sarjan. Jos joku joukkue voittaa molemmat Taçat, se on sarjan mestari. Jos on kaksi eri voittajaa, ne pelaavat kaksiosaisen ratkaisun. Kaksi huonointa joukkuetta putoaa alempaan divisioonaan.
Osavaltiosarjat > Campeonato Piauiense

Campeonato Piauiense on Piauín osavaltion mestaruussarja. Sitä on pelattu vuodesta 1941 lähtien. Hallitseva mestari on Parnahyba Sport Club. Eniten mestaruuksia on voittanut Ríver Atlético Clube (26, joista yksi on ollut jaettu).
Joukkueet pelaavat kaksinkertaisen sarjan, jonka jälkeen neljä parasta pelaavat pudotuspelit. Voittaja on sarjan mestari ja runkosarjan kaksi huonointa joukkuetta putoavat alempaan divisioonaan.
Osavaltiosarjat > Campeonato Potiguar

Campeonato Potiguar on Rio Grande do Norten osavaltion mestaruussarja. Sitä on pelattu vuodesta 1919 lähtien. Brasilialaiseen tapaan sarjajärjestelmä on vaihtunut monesti. Hallitseva mestari on Associação Cultural Esporte Clube Baraúnas. Eniten mestaruuksia on voittanut ABC Futebol Clube (48).
Joukkueet pelaavat yksinkertaisen sarjan, jonka jälkeen kahdeksan parasta joukkuetta pelaavat pudotuspelit. Pudotuspelien voittaja on sarjan mestari. Runkosarjan huonoin joukkue putoaa alempaan divisioonaan.
Osavaltiosarjat > Campeonato Rondoniense

Campeonato Rondoniense on Rondônian osavaltion mestaruussarja. Sitä on pelattu vuodesta 1945 lähtien, mutta vuoteen 1989 saakka se oli amatöörisarja. Ammattilaissarja se on ollut vuodesta 1991 lähtien. Sarjajärjestelmä on muuttunut vuosien aikana. Hallitseva mestari on Sport Club Ulbra Ji-Paraná. Eniten mestaruuksia ammattilaisaikana on voittanut Ji-Paraná Futebol Clube (8).
Joukkueet pelaavat kaksinkertaisen sarjan, jonka jälkeen neljä parasta joukkuetta pelaavat pudotuspelit. Pudotuspelien voittaja on sarjan mestari. Sarjan huonoin joukkue putoaa alempaan divisioonaan.
Osavaltiosarjat > Campeonato Roraimense

Campeonato Roraimense on Roraiman osavaltion mestaruussarja. Sitä on pelattu vuodesta 1995 lähtien. Hallitseva mestari on Baré Esporte Clube. Eniten mestaruuksia on voittanut Atlético Roraima Clube (5).
Ensimmäisessä vaiheessa joukkueet pelaavat yksinkertaisen sarjan. Toisessa vaiheessa joukkueet jaetaan kahteen neljän joukkueen lohkoon, jotka pelaavat yksinkertaisen sarjan. Sen jälkeen lohkojen kaksi parasta joukkuetta pelaavat pudotuspelit. Jos joku joukkue voittaa molemmat vaiheet, se on sarjan mestari. Jos on kaksi eri voittajaa, ne ratkaisevat mestaruuden finaalissa.
Osavaltiosarjat > Campeonato Sergipano

Campeonato Sergipano on Sergipen osavaltion mestaruussarja. Sitä on pelattu vuodesta 1918 lähtien. Sarjajärjestelmä on muuttunut vuosien saatossa. Hallitseva mestari on Olímpico Pirambu Futebol Clube, mutta eniten mestaruuksia on voittanut Club Sportivo Sergipe (31).
Joukkueet pelaavat tavanomaisen kaksinkertaisen sarjan ja eniten pisteitä saanut on sarjan mestari. Kaksi huonointa joukkuetta putoaa alempaan divisioonaan.
Osavaltiosarjat > Campeonato Sul-Matogrossense

Campeonato Sul-Matogrossense on Mato Grosso do Sulin osavaltion mestaruussarja. Sitä on pelattu vuodesta 1979 lähtien, koska aiemmin Mato Grosso do Sul kuului osana Mato Grosson osavaltioon. Hallitseva mestari on Coxim Atlético Clube. Eniten mestaruuksia on voittanut Operário Futebol Clube (10).
Joukkueet pelaavat ensin kaksinkertaisen sarjan, jonka jälkeen neljä parasta joukkuetta pelaavat pudotuspelit. Pudotuspelien voittaja on sarjan mestari. Kaksi huonointa joukkuetta putoaa alempaan divisioonaan.
Osavaltiosarjat > Campeonato Tocantinense

Campeonato Tocantinense on Tocantinsin osavaltion mestaruussarja. Sitä on pelattu vuodesta 1993 lähtien. Hallitseva mestari on Araguaína Futebol e Regatas. Eniten mestaruuksia on voittanut Palmas Futebol e Regatas (4).
Ensimmäisessä vaiheessa joukkueet pelaavat yksinkertaisen sarjan. Toisessa vaiheessa ensimmäisen vaiheen kuusi parasta joukkuetta pelaavat pudotuspelikierroksen. Ensimmäinen kohtaa kuudennen ja niin edelleen. Kolmannessa vaiheessa pudotuspelikierroksen voittajajoukkueet ja paras hävinnyt joukkue pelaavat kaksinkertaisen sarjan. Lopulta kolmannen vaiheen kaksi parasta joukkuetta pelaavat kaksiosaisen ratkaisun mestaruudesta.
Cracker Island

| Cracker Island Gorillaz |
| --- | --- | --- |

Studioalbumin tiedot
 Julkaistu: 24. helmikuuta 2023
 Levy-yhtiö: Parlophone
Listasijoitukset
  13. (albumilista)    6. (fyysinen albumilista)
Gorillaz muut julkaisut
| Song Machine, Season One: Strange Timez 2020 | Cracker Island 2023 |   |
Singlet albumilta Cracker Island
 ”Cracker Island” Julkaistu: 22. kesäkuuta 2022  ”New Gold” Julkaistu: 31. elokuuta 2022  ”Baby Queen” Julkaistu: 4. marraskuuta 2022
Cracker Island on Gorillazin kahdeksas studioalbumi. Se julkaistiin 24. helmikuuta 2023 levymerkillä Parlophone ja Warner Records.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Cracker Island (feat. Thundercat)  | 3.33 |  |  |  |  |  |  |  |
| 2. | Oil (feat. Stevie Nicks)  | 3.50 |  |  |  |  |  |  |  |
| 3. | The Tired Influencer | 3.31 |  |  |  |  |  |  |  |
| 4. | Silent Running (feat. Adeleye Omotayo)  | 4.26 |  |  |  |  |  |  |  |
| 5. | New Gold (feat. Tame Impala, Bootie Brown)  | 3.35 |  |  |  |  |  |  |  |
| 6. | Baby Queen | 3.40 |  |  |  |  |  |  |  |
| 7. | Tarantula | 3.31 |  |  |  |  |  |  |  |
| 8. | Tormenta (feat. Bad Bunny)  | 3.13 |  |  |  |  |  |  |  |
| 9. | Skinny Ape | 4.41 |  |  |  |  |  |  |  |
| 10. | Possession Island (feat. Beck)  | 3.26 |  |  |  |  |  |  |  |
Arvostelut

Soundi:
Span 24 tunnin ajo 2013

Circuit de Spa-Francorchamps rata.
Span 24 tunnin ajo 2013 oli Blancpain Endurance Series -kauden 2013 neljäs osakilpailu, joka ajettiin 27.–28. heinäkuuta Circuit de Spa-Francorchamps'n radalla Belgiassa.
Kilpailun voittivat Mercedes-Benzillä ajaneet Maximilian Buhk, Maximilian Götz ja Bernd Schneider.
Sorsanlammi (Virrat)

| Sorsanlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°14′48″N, 23°59′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskuoja:  oja Uurasjärveen 
Järvinumero:  35.481.1.018
Mittaustietoja
Pinnankorkeus:  107,6 m  
Rantaviiva:  0,77 km  
Pinta-ala:  1,896 ha  
Saaria:  ei saaria 
 fiSorsanlammi 
Sorsanlammi  on Pirkanmaalla Virroilla Soininmäenperän kylän lähellä sijaitseva lampi.
Maantietoa

Lammen pinta-ala on 1,9 hehtaaria, se on 350 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Uurasjärven alueeseen (35.481) se kuuluu. Lammen vedenpinnan korkeus on 107,6 metriä mpy.
Span 24 tunnin ajo 2012

Circuit de Spa-Francorchamps rata.
Span 24 tunnin ajo 2012 oli Blancpain Endurance Series -kauden 2012 neljäs osakilpailu, joka ajettiin 28.–29. heinäkuuta Circuit de Spa-Francorchamps'n radalla Belgiassa.
Kilpailun voittivat Audilla ajaneet Frank Stippler, René Rast ja Andrea Piccini.
Cracked Brain

| Cracked Brain Destruction |
| --- | --- | --- |

Studioalbumin tiedot
 Julkaistu: 1. kesäkuuta 1990
 Tuottaja(t): Guy Bidmead, Mike Sifringer, Harry Wilkens, Oliver Kaiser
 Tyylilaji: thrash metal
 Kesto: 39.01
 Levy-yhtiö: Noise Records
Destructionin muut julkaisut
| Live Without Sense 1989 | Cracked Brain 1990 | Destruction 1994 |
Cracked Brain on saksalaisen thrash metal -yhtye Destructionin neljäs studioalbumi, joka julkaistiin vuonna 1990.
Kappaleet

Cracked Brain – 3.36
Frustrated – 3.32
S.E.D – 3.32
Time Must End – 5.56
My Sharona – 3.10 (The Knack -cover)
Rippin' You Off Blind – 5.28
Die a Day Before You're Born – 4.20
No Need to Justify – 4.49
When Your Mind Was Free – 4.38
Kokoonpano

Mike Sifringer – kitara, basso
Harry Wilkens – kitara, basso
Oliver Kaiser – rummut
Andre' Grieder – laulu
Christian Engler – basso
Aiheesta muualla

Cracked Brain Discogsissa. (englanniksi)
Albumi Cracked Brain Encyclopaedia Metallum -sivustolla (englanniksi)
Stubai

Stubai
Stubai on jäätikkö Itävallan Tirolissa.
Talviurheilukeskus

Stubain jäätiköllä pääsee laskettelemaan ympäri vuoden. Hissillä pääsee 3 212 metrin korkeuteen. Alimmat hissiasemat ovat 1 750 metrin korkeudella. Koko Stubaitalin laakson alueella on hoidettuja rinteitä 147 kilometriä.
Aiheesta muualla

Kuvia tai muita tiedostoja aiheesta Stubai Wikimedia Commonsissa
Desio

| Desio |
| --- | --- |

 vaakuna
 Desio
 Koordinaatit: 45°37′15.96″N, 9°12′19.08″E 
Valtio:   Italia
Alue:  Lombardia
Maakunta:  Monza e Brianza
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  14,76 km²
Väkiluku (2019):  41 942
 – Väestötiheys:  2 842 as./km²
Postinumero:  20832
Infobox OKVirheellinen NIMI-arvo: 
Desio on kaupunki Italiassa Lombardiassa Monza e Brianzan maakunnassa. Se sijaitsee Milanosta pohjoiseen. Kaupungin pinta-ala on noin 15 km² ja asukasluku noin 41 900 vuonna 2019. Keskiajalla kaupungissa oli yli 40 kirkkoa. Paavi Pius XI syntyi Desiossa vuonna 1857. Kaupungissa harjoitetaan silkinkudontaa ja metallurgiaa.
Civilization V

| Sid Meier's Civilization V |
| --- | --- |

Kehittäjä:  Firaxis Games
Julkaisija:  2K Games
Jakelija:  Take-Two Interactive ja Steam
Ohjaaja:  Sid Meier
Tuottaja:  Dennis Shirk
Suunnittelija:  Jon Shafer
Taiteilija:  Dorian Newcomb
Säveltäjä:  Michael Curran, Geoff Knorr
Ohjelmoija:  Brian Wade
Pelisarja:  Civilization
Julkaistu:  NA 21. syyskuuta 2010EU 24. syyskuuta 2010
Lajityyppi:  vuoropohjainen strategiapeli
Pelimuoto:  yksinpeli, moninpeli
Ikäluokitus:  ESRB: E10+  Virheellinen ESRB-arvo
Alusta:  Windows, OS X, Linux
Jakelumuoto:  DVD, Direct2Drive, Steam
Lisää peliartikkeleitaVideopelien teemasivulla
Infobox OK     : 
Sid Meier's Civilization V (yleisesti Civilization V tai Civilization 5) on Firaxis Gamesin kehittämä ja 2K Gamesin julkaisema vuoropohjainen strategiapeli. Peli julkaistiin Windowsille syyskuussa 2010, OS Xlle 23. marraskuuta 2010 ja Linuxille 10. kesäkuuta 2014.
Civilization V:ssä pelaaja ohjastaa valitsemaansa kansakuntaa aina esihistoriallisista ajoista nykypäivään saakka valitulla karttapohjalla. Pelin tavoitteena on saavuttaa voittoon tarvittavat vaatimukset, tutkimalla uusia teknologioita, valloittamalla muita kansakuntia, solmimalla diplomaattisia suhteita, sekä kehittämällä kansakunnan infastruktuuria sekä taloutta. Peli on rakennettu kokonaan uudelle pelimoottorille, ja uutuutena kartat koostuvat nelikulmioiden sijaan kuusikulmioista. Pelistä on jätetty pois monia Civilization IV:ssä esiintyviä ominaisuuksia, kuten esimerkiksi vakoilu ja uskonto (nämä kuitenkin lisättiin peliin myöhemmin lisäosien mukana).
Pelaaminen > Voittaminen

Pelissä on erilaisia voittostrategoita.
Valloitusvoitto: pelaajan on hallittava omaa sekä kaikkien muiden kansakuntien pääkaupunkeja, toisin sanoen pelaajan tulee olla sodassa useamman valtion kanssa ja pitää armeijansa kunnossa.
Kulttuurillinen voitto: pelaajan on turismiaan kehittämällä syrjäytettävä muiden kansakuntien kulttuurit. Turismiaan voi kasvattaa esim. luomalla mestariteoksia tai rakentamalla ihmeitä.
Tieteellinen voitto: pelaajan on rakennettava avaruusalus ensimmäisenä ja vierailtava ensimmäisenä Alpha Centaurissa. Avaruusaluksen osat voidaan rakentaa monessa kaupungissa, mutta osat pitää kuljettaa pääkaupunkiin kokoamista varten.
Diplomaattinen voitto: pelaaja äänestetään Yhdistyneiden Kansakuntien pääsihteeriksi. Jokaisella kansakunnalla (mukaan lukien kaupunkivaltiot) on yksi ääni.
Aikavoitto: pelaajalla on eniten pisteitä vuoteen 2050 mennessä.
Lisäosat

Pelin ensimmäinen lisäosa Civilization V: Gods & Kings julkistettiin helmikuussa 2012 , ja se julkaistiin Pohjois-Amerikassa 19. heinäkuuta 2012, ja muualla maailmassa 22. heinäkuuta 2012. Lisäosa toi mukanaan Civilization IV:stä tutut ominaisuudet: uskonnon ja vakoilun. Peliin lisättiin myös uusia ihmeitä, yksiköitä ja rakennuksia sekä  yhdeksän uutta valtiota: Ruotsi, Alankomaat, Itävalta, Etiopia, Mayat, Hunnit, Karthago, Keltit sekä Bysantti.
Lisäosa on voittanut Golden Joystick Awards -palkinnon parhaan strategiapelin sarjassa.
Toinen lisäosa Civilization V: Brave New World julkaistiin kesällä 2013. Lisäosa keskittyy kulttuuriin ja diplomatiaan. Uusina ominaisuuksina mukana on uusi kulttuurivoitto, maailmankongressi ja kansainväliset kauppareitit. Lisäosa tuo myös yhdeksän uutta kansakuntaa, jotka ovat Puola, Portugali, Indonesia, Shoshone-intiaanit, Zulut, Venetsia, Brasilia, Marokko ja Assyria.
Vastaanotto

Civilization V on saanut kiitosta arvostelijoilta. Pelin pisteytys Metacritic -kerääjäsivustolla on 90/100.
Peli on kuitenkin saanut osakseen myös kriittisiä arvioita. 1UP:n arvostelija Tom Chick antoi pelille keskinkertaisen arvosanan C ja moitti sen huonoa tekoälyä ja Civilization Revolutionin tyyppistä pinnallista diplomatiaa .
Vastaanotto > Palkinnot

Strategy
Paras strategiapeli
Peli oli ehdolla parhaan PC-pelin kategoriassa Spike Video Game Awards -palkinnolle.
Aiheesta muualla

Sid Meier's Civilization V MobyGamesissa (englanniksi)
Pelin viralliset kotisivut
Desire Oparanozie

Desire Oparanozie
Desire Oparanozie (s. 17. joulukuuta 1993) on nigerialainen jalkapalloilija. Hän on pelipaikaltaan hyökkääjä. Hän on kuulunut Nigerian naisten maajoukkueeseen vuosien 2011, 2015 ja 2019 MM-kilpailuissa. Hän on voittanut neljä kertaa Afrikan-mestaruuden.
Oparanozie edustaa ranskalaisseura Guingampia.
Smaragdimarjukat

| Smaragdimarjukat |
| --- | --- |
 Safiirimarjukka (Chlorophonia cyanea)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Smaragdimarjukat Chlorophonia  Bonaparte, 1851
Lajeja
 Smaragdimarjukka Chlorophonia flavirostris  Safiirimarjukka Chlorophonia cyanea  Ruskovatsamarjukka Chlorophonia pyrrhophrys  Malakiittimarjukka Chlorophonia occipitalis  Kultakulmamarjukka Chlorophonia callophrys 
Katso myös
   Smaragdimarjukat Wikispeciesissä   Smaragdimarjukat Commonsissa 
Infobox OKNimi-testi OK: 
Smaragdimarjukat (Chlorophonia) on peippojen (Fringillidae) heimoon kuuluva lintusuku. Charles Lucien Bonaparte kuvasi sen tieteelle vuonna 1851. Siihen kuuluu 5 lajia, joita tavataan neotropiikista.
Aiheesta muualla

Laji.fi: Smaragdimarjukat (Chlorophonia)
ITIS: Chlorophonia (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chlorophonia
Käännös suomeksi
Solfernus’ Path

| Solfernus’ Path Darzamat |
| --- | --- | --- |

Studioalbumin tiedot
 Julkaistu: 28. elokuuta 2009
 Tuottaja(t): Jonas Kjellgren
 Tyylilaji: sinfoninen black metal
 Kesto: 42.26
 Levy-yhtiö: Massacre
Darzamatin muut julkaisut
| Transkarpatia 2005 | Solfernus’ Path 2009 |   |
Solfernus’ Path on puolalaisen sinfonisen black metalin yhtyeen Darzamatin viides studioalbumi, joka julkaistiin vuonna 2009.
Kappaleet

False Sleepwalker – 4.22
Vote for Heresy – 4.23
I – Devium – 0.29
The Pain Collector – 3.57
Final Conjuration – 3.10
II – Fumus – 1.11
Gloria Inferni – 4.13
III – Venenum – 1.11
Solfernus’ Path – 3.22
Lunar Silhouette – 2.55
King of the Burning Anthems – 3.40
IV – Spectaculum – 1.16
The Chimera – 4.03
A Mesmeric Séance – 4.14
Kokoonpano

Nera – laulu
Rafał "Flauros" Góral – laulu
Krzysztof "Chris" Michalak – kitara, basso
Mariusz "Rogol" Prętkiewicz – rummut
Patryk "Spectre" Kumór – kosketinsoittimet
Arvostelut

Imperiumi: 1½/10
Aiheesta muualla

Solfernus’ Path Discogsissa. (englanniksi)
Albumi Solfernus’ Path Encyclopaedia Metallum -sivustolla (englanniksi)
Sound Explosion Band

| Sound Explosion Band> Tiedot |
| --- | --- |
Toiminnassa:  2007–
Tyylilaji:  reggae
Kotipaikka:  Helsinki
Laulukieli:  suomi
Jäsenet:  Joakim Bachmann, rummut   Kari Hulkkonen, basso   Jori Hulkkonen, kitara   Mikko Rossi, kitara   Tommi Tikkanen, koskettimet   Antti Kana, saksofoni   Heikki Tuhkanen, trumpetti  
Levy-yhtiö:  Ylivoima / Suomen Musiikki  
Infobox OKNimi-testi OK: 
Sound Explosion Band on Soul Captain Bandin raunioista vuonna 2007 noussut helsinkiläinen reggae-orkesteri, joka on tullut tunnetuksi erityisesti suomen eturivin reggae-artistien keikkayhtyeenä. Yhtye on keikkaillut aktiivisesti yhdessä muun muassa Jukka Pojan, Raappanan, Puppa J:n, sekä Nopsajalan kanssa.
Sound Explosion Bandiltä ei ole julkaistu pitkäsoittoa, mutta yhtye on ollut mukana muun muassa Raappanan Tuuliajolla-albumilla, sekä Jukka Pojan albumeilla Kylmästä lämpimään ja Yhdestä puusta
Kokoonpano

Joakim Bachmann - rummut
Kari Hulkkonen – basso
Jori Hulkkonen – kitara
Mikko Rossi - kitara
Tommi Tikkanen – koskettimet
Antti Kana – saksofoni
Heikki Tuhkanen - pasuuna
Tomi Nikku, trumpetti
Lisäksi:
"Seppo Paarma" Salmi – kitara
Juho Viljanen – pasuuna, lyömäsoittimet
Aiheesta muualla

Virallinen Facebook-sivu
Sound Explosion Band agenttinsa Tarasen sivuilla (Arkistoitu – Internet Archive)
Stuart Wilson

Stuart Wilson (s. 25. joulukuuta 1945 Guildford, Surrey, Englanti) on englantilainen näyttelijä.
Uran alku

Stuart syntyi Yhdistyneen kuningaskunnan ilmavoimien perheeseen ja opiskeli näyttelemistä maineikkaassa Royal Academy of Dramatic Artsissa. Valmistuttuaan näyttelijäksi Wilson esiintyi 1960- ja 1970-luvuilla teatterin lavalla, muun muassa Royal Shakespeare Companyn, London’s Royal Court Theatrein, London’s West Endin ja Regionalin produktioissa.
Wilson sai ensimmäisen televisioroolinsa brittisarjasta The Strauss Family ja esiintyi myös monissa sarjoissa, kuten esim. The Song of Songs, Anna Karenina, The Pallisers, Minä, Claudius, The Old Men at the Zoo, Jewel in the Crown, Prime Suspect sekä suurin menestys Running Blind.
Tunnetut elokuvaroolit

1990-luvun alussa Wilson kiinnitettiin suuren luokan tuotantoon, Tappava ase 3 -elokuvaan, jossa hän esitti elokuvan konnaa, poliisi Jack Travisia. Roolin myötä Wilson siirtyi televisiorooleista Hollywoodin elokuvarooleihin ja työskenteli maineikkaiden ohjaajien, kuten Martin Scorsesen, Roman Polańskin, Martin Campbellin, Tony Scottin ja Michael Bayn kanssa. Wilson esiintyi muun muassa elokuvissa Viattomuuden aika (1993), Pako Absolomista (1994), Yö ei tunne armoa (1994), The Rock – paluu helvettiin (1996), Zorron naamio (1998) sekä Valtion vihollinen (1998).
2000-luvulla Wilson palasi Englantiin ja esiintyi elokuvissa Vertical Limit, Rakkauden viimeinen siirto ja toimintakomediassa Hot Fuzz, työskennellen jälleen Martin Campbellin, sekä Marleen Gorrisin ja Edgar Wrightin kanssa. Wilson työskenteli myös BBC:n kanssa sekä palasi teatterin lavoille Royal Shakespeare Companyn riveissä.
Aiheesta muualla

Viralliset sivut (Arkistoitu – Internet Archive)
Stuart Wilson Internet Movie Databasessa. (englanniksi)